Ich, Cuͦnrat Arnolt, der zitt schultheis ze Brugg, bekenn offenlich mitt dysem brieff, das ich uff frytag nächst nach sannt Pangratiē tag, nach Cristi gepurt vierzechen
hundert sybentzig und drù jàr, ze Brugg in der statt uff der gesellen trinckstubn̄ offenlich mitt verbannē gericht ze gricht gesessen bin und kamēt daselbs fùr mich
und das gericht, verfùrsprechet nach recht, der bescheiden Uͦlman Wöningrˀ, burgˀ ze Brugg, an einem und anders teils der erwirdig herre, ✳ hnˀ Caspar Moser, lûtpriesteˀ
Zuffican. ✳ und eroffnot da der yetzgn̄t Uͦlmā Wöningˀ durch sinē fùrsprechn̄, ✳ wie dz er mit guͦter, zitigrˀ vorbetrachtung durch sins nutz un̄ nottùrfft willen fùr sich un̄ alle sine erbn̄
eins uffrechtn̄, redlichn̄ un̄ fryen kouffs vˀkouft hab ✳ und gab also vor mir ✳ und offem gericht recht und redlich zuͦ kouffend dem geneptn̄ herrē und sinē erbn̄ ein pfund gelts jaͤrlichs zins lantloͤuffigrˀ werschafft, ✳ den er, der verkoͤuffer, ✳ und nach sinem abgang sin erbn̄, ✳ im, dem kouͤffer, und sinē erbn̄ hinfùr alle jar uff sant Joͤrgen tag zuͦ rechtē zins
und nach zins recht wern̄, antwùrtten un̄ bezàlen soͤllent òn alle fùrwort, inzùg un̄ gevˀd, in irn gewalt, gantz òn allen irn costn̄ un̄ schad₎ uff, von un̄ ab vier rùttinen ze Brugg
vor dem Obnˀ Tor, in den rùttinen einhalb an Schornē und anderthalb an Fòmers acknˀ gelegn̄ sind, ✳ susz ledig und unbekùmbert ✳ bisz an den zechend₎ und fùnff schilling hallr̄ gelts, nach
innhalt des jartzitbuͦchs einē lûtpriestrˀ der kirchn̄ und ettlichn̄ caplonē, und die selben yetzgemeltn̄ undrˀpfand ✳ er, der vˀkoͤuffer, fùr sich und sin erbn̄ ✳ im, dem vˀkoͤuffer, un̄ sinē erben
gar ùmb fùr zins und hòptguͦt mitt aller rechtung un̄ zuͦgehoͤrd ✳ und in aller wysz und màsz, als er die vom koͤuffer koufft hab, ✳ zuͦ rechtn̄ werendn̄ underpfand₎ ingebn̄. und vˀsetzt
den genemptn̄ zinsen ✳ und disz nach geschribē houptguͦt daruff un̄ ab, òn alles abmessen zehabn̄t, niemēt nutzent und niessent, ✳ mitt sunderm geding, ✳ ob er, der vˀkoͤuffrˀ, oder sin erbn̄ dem
kouͤffer oder sinen erbn̄ ✳ den selbn̄ zins, dz pfund hallr̄ gelts, hinfùr dheins jars uff dz zil, als vor stat, nit allenclich bezaltn̄, mag er, der obgn̄t kouͤffrˀ, oder sin erbn̄ ✳ darūb die genemptn̄ underpfand mitt alleˀ zuͦgehoͤrd, mit gericht oder àne, nach zins und landsrecht angriffen, bekûmbnˀ un̄ noͤten, als vil un̄ lang untz inen umb soͤllich ir usstend verfallen zins vollung
un̄ gnuͦg bescheͣch nach vorgemercktrˀ wise, ✳ so dick, dz hinfùr zeschulden kompt. un̄ also sie der kouff gebn̄ un̄ bescheͣen umb zweintzig pfund hallr̄ obgn̄tr wrˀschafft, dero er, der vˀkoͤuffer, sich
vom koͤuffrˀ in sin un̄ siner erbn̄ kuntlichn̄ nutz gantz bezalt sin voˀ mir in gericht offenlich bekant ✳ un̄ den koͤuffer un̄ sin erbn̄ ✳ darūb fùr sich un̄ sin erbn̄ gantz quit, ledig seit. doch so wrˀ
in disem kouff von sonder fruntschafft, ✳ so inen der kouͤffer darin̄ getàn het, eigenlich beredt worden und inen behaltn̄, ✳ dz er, der vˀkouͤffrˀ, odrˀ sin erbn̄, ob er nit wrˀ, ✳ den vorgenempten
zins, das pfund hallr̄ ✳ gelts, ✳ von im, dem koͤuffere, ✳ oder ob er nit waͤr ✳ sinē erbn̄, soͤllēt un̄ mogēt widerkouffen un̄ abloͤsen hinfùr, welchrˀ zit oder tags sy wellent, ✳ ouch mit zweintzig pfund halr̄
höptguͦts lantloͤuffigrˀ wrˀschafft samēthafft, ✳ oder abrˀ je mitt zechen pfund höptguͦtz, zechen schilling, ✳ oder abrˀ je mit fûnf pfund hòptguͦtz, fûnff schilling ✳ un̄ allweg mitt allen vˀsessnen
un̄ ergangnē zinsen, costen und schaden daruff gangē. ✳ des widerkouffs sol un̄ wyl inen der koͤuffer fùr sich un̄ sin erbn̄ also in der jetzgen̄ten meynūg allweg gehorsam sin un̄ statt tuͦn àn
alle fùrwort. nach soͤlichrˀ offnūg un̄ vˀgicht, wòn sy beidersidt des kouffs also gichtig warēt, stuͦnd er, ✳ der vˀkoͤuffrˀ, Uͦlmā Wöningrˀ, mit sinē fùrsprechn̄ dar in offen, vˀbannē gericht, voll
vˀtigott, vollfuͤrt un̄ bestaͤttot also den kouff mit allen obgemergtn̄ gedingn̄ fùr sich un̄ sin erbn̄ ✳ und bracht den durch min, desz obgen̄ schultheissz, hand un̄ vō desz gerichts wegn̄ zuͦ hand₎ desz
dickgen̄ koͤuffers un̄ siner erbn̄, den mitt den selbn̄ gedingn̄ innzehabn̄t, ze nutzēt un̄ zeniessent nach irem nutz willn̄ un̄ gevalln̄. un̄ beschach disz alles vor mir un̄ offem gericht mit ufgebn̄,
entzichn̄ und wider in antwùrtten mit mūd, hand, wortn̄, werckn̄, wysen un̄ geberdn̄ un̄ mit aller sicherheit un̄ gewaˀsami, darzuͦ gehorēt odeˀ nottùrfftig wz. un̄ als dz nū un̄ hienach wol craft
un̄ guͦt hantvesti habn̄, vest und staͤtt bliben sol, allen nach sit, recht un̄ gewōheit der statt Brugg. der dickgn̄t vˀkoͤuffrˀ gelopt ouch vor mir un̄ offem gericht fùr sich un̄ sin erbn̄ disz kouffs mit
allen voˀgemeltn̄ gedingn̄ rechter were zuͦ sind un̄ dem koͤuffrˀ un̄ sinē erbn̄ desz fùr megklichs irrūg un̄ ansprach guͦt, sichrˀ wrˀschaft zuͦ tuͦnd, wo, wen̄ odeˀ wie dick dz durft. beschicht nach
der statt Brugg un̄ landsrecht ✳ un̄ òch wider disen kouff noch dhein vor noch nach gemeldot geding niemˀ ze komēt, zeredēt noch ze tuͦnd, sundrˀ dz wàr, vest un̄ staͤt zuͦhaltn̄, also dz sy davor
noch wider gātz nûtzit behelffen, fristn̄ noch tecken sol, ûberal in dehein weg alles lutˀlich, àn alle gewerd zem warē urkund aller obgeschribn̄ dingn̄ hab ich, obgemeltrˀ schultheisz, nach
beger desz koͤuffers min eigen insigel mit urteil, als im bekent zegebn̄ ist, lassen tuͦn hengken an disen brieff, doch mir, minen erbn̄ inallweg òn schad₎, gebn̄ als obstàt. und sind
hie by ingericht gewessen und des zùgen Lienhatˀ Grùlich, Hans Sutor, Hans Reiff, Peter Feist, Hans Peyer, Peter Eberlin, Clausz Schmid, Heini Ammā, Petrˀ Töltznˀ un̄ andeˀ erbˀ lùt vil.